Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 735/12/4403	Nitra, 13.1.2015
EEČ : 2-32-11-2015

U Z N E S E N I E

Trestná vec:	obvinený XXXXX  
Prečin:	Porušovanie autorského práva podľa § 283 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov (ďalej len "Trestný zákon")

Rozhodol: 	prokurátor Okresnej prokuratúry Nitra
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nitra zo dňa 29.11.2013, spisová značka 3 Pv 735/12/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Trestné stíhanie bolo proti obvinenému vedené pre prečin porušovanie autorského práva podľa § 283 odsek 1 Trestného zákona na tom skutkovom základe, že dňa 2.10.2012 v Nitre, v byte na 2. poschodí na XXXXX, prostredníctvom internetovej stránky „bazos.sk“ zverejnil inzerát na predaj hracej konzoly zn. Sony PSP E 1004 s príslušenstvom, s textom „je fleshnutá“, a kontaktnú e-mailovú adresu: XXXXX , prostredníctvom ktorej ponúkané veci objednal pracovník firmy XXXXX, Praha a po ich doručení bolo zistené, že súčasťou nákupu bol aj nasledovný software: 1 ks DVD Dante Inferno, Daxter, Pro evo soccer 2012, 1 ks DVD Prince of Persia 2007, Medal of Honor 2, Gran Turismo, Assassins Creed, a firemný a servisný software, súvisiaci s konzolou, pričom všetky tieto kópie boli vyhotovené v presne nezistenom čase obvineným XXXXX najneskôr dňa 2.10.2012 bez oprávnenia a bez súhlasu oprávnených osôb v rozpore s príslušnými ustanoveniami zákona č. 618/2003 Z.z. o autorskom práve a právach súvisiacich s autorským právom v platnom znení, čím obvinený svojím konaním neoprávnene zasiahol do autorského práva a svojím konaním získal pre seba majetkový prospech a poškodenému XXXXX, XXXXX XXXXX XXXXX, spôsobil škodu vo výške 1.606,82 €.

Uznesením prokurátora Okresnej prokuratúry Nitra zo dňa 29.11.2013, spisová značka 3 Pv 735/12/4403, bola určená obvinenému skúšobná doba v trvaní 12 mesiacov.
Odôvodnenie:
Policajt OR PZ v Nitre uznesením ČVS: ORP-2388/NR-NR-2012 zo dňa 11.12.2012 podľa § 199 odsek 1 Trestného poriadku začal trestné stíhanie a následne uznesením zo dňa 11.6.2013 podľa § 206 odsek 1 Trestného poriadku vzniesol obvinenie XXXXX pre prečin porušovanie autorského práva podľa § 283 odsek 1 Trestného zákona na skutkovom základe uvedenom vo výrokovej časti uznesenia. 
 
Uznesením tunajšej prokuratúry zo dňa 29.11.2013, ktoré nadobudlo právoplatnosť dňa 09.12.2013, bolo podľa § 216 odsek 1 Trestného poriadku podmienečne zastavené trestné stíhanie obvineného so skúšobnou dobou 12 (dvanásť) mesiacov.
	Po uplynutí skúšobnej doby boli vyžiadané správy o správaní obvineného XXXXX, pričom bolo zistené, že obvinený počas skúšobnej doby nemá záznam pre priestupok v evidencii priestupkov, nedopustil sa trestného činu a v odpise registra trestov po zázname o podmienečnom zastavení trestného stíhania v tejto trestnej veci nemá iný záznam, v súčasnosti nie je trestne stíhaný, ani v skúšobnej dobe nebol trestne stíhaný. 
	Podľa § 217 odsek 1 Trestného  poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
Na základe vyššie uvedených skutočností a citovaných zákonných ustanovení bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať na Okresnej prokuratúre Nitra do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martin Ďurík
prokurátor